NaiveNeuron/SloPal huggingface dataset:
Jarjabek, Dušan, poslanec NR SR (2014-10-21):
Ďakujem pekne, pán podpredseda Národnej rady, za slovo. Vážený pán poslanec, vážený pán podpredseda, milý Jožo, no musím ja vystúpiť, hoci som nechcel teraz, ale musím ti povedať, že teraz si vystúpil ako ideológ-samozvanec. Tak všetci tvoji kolegovia v klube vystúpili profesne, vystúpili s jasnými argumentami pre a proti, o ktorých sa tuná, predpokladám, že bude ďalej diskutovať, jedine ty si začal ideologicky (vyslovené s pobavením). Ty hovoríš o nejakom marketingu, keď to nebude marketing, tak to budú voľby, o nejakom zlom alebo dobrom marketingu. Vždy to bude pre niekoho marketing, vždy bude pre niekoho čas pred nejakými voľbami, lebo vždy to tak je. Potom by ten parlament vôbec nemohol predkladať žiadny zákon, lebo tá nálepka, ktorú si ty povedal, a myslím si, že dosť nespravodlivo v tejto chvíli, aj vzhľadom na to, čo hovorili tvoji kolegovia pred tebou, tá nálepka sa dá použiť vždy. Keď chceme zastrieť niečo, čo sa nám nejakým spôsobom pozdáva, že by eventuálne mohlo zarezonovať v tej spoločnosti preto, lebo naozaj triafa klinec po hlave, a tento zákon, tento návrh zákona v mnohom triafa ten klinec po hlave, a ty to veľmi dobre vieš, lebo sám si to priznal potom v tej druhej polovici toho tvojho, toho tvojho monológu, tak v tejto chvíli sa to musí zhodiť tým, že je to marketingový ťah. Toto sa mi nezdá celkom korektné a celkom fér preto, lebo už som spomínal, že týmto sa dá zhodiť v tomto parlamente všetko. Takže, prosím ťa, skonzultuj si svoje vystúpenia s tvojimi ctenými kolegami z klubu a určite ti povedia, že ako toto to tvoje najlepšie vystúpenie určite v tomto parlamente nebolo. Ďakujem za pozornosť.
Bugár, Béla, podpredseda NR SR (2016-05-18):
V prvom čítaní, ale už som si zvykol na to, takže nech sa páči, prezentujme sa a hlasujme o tom, že prerokujeme návrh zákona v prvom čítaní. (Reakcie z pléna.) (Hlasovanie.) Prepáčte, ruším toto hlasovanie, no, teraz prišlo na moje slová, takže mýliť sa je ľudské, je to fakt, podľa tohto v druhom čítaní, ja síce tu mám, že prvé čítanie. (Reakcie z pléna.) Takže dobre, mýliť sa je ľudské, takže ešte raz, áno, máte pravdu, pán poslanec, ruším predchádzajúce hlasovanie a hlasujeme ešte raz o tom, že tento návrh zákona, ktorý je v prvom čítaní, prerokujeme v druhom čítaní. Nech sa páči, prezentujme sa a hlasujme. (Potlesk.) Ďakujem pekne. (Reakcia z pléna.) (Hlasovanie.) Prítomných 143 poslancov, za 66, proti 41, zdržalo sa 36 poslancov. Konštatujem, že návrh nebol schválený. Ešte raz sa ospravedlňujem pánom poslancom a pani poslankyniam taktiež. Budeme pokračovať v rokovaní, a to o prvých čítaniach zákonov. Nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 64). Dávam teraz slovo pani poslankyni Jane Kiššovej. Aha, ešte pred tým procedurálny návrh. Pán poslanec Matovič, nech sa páči.
Bugár, Béla, podpredseda NR SR (2017-02-14):
Nech sa páči, prezentujme sa a hlasujme. (Hlasovanie.) Prítomných 141 poslancov, za 43, proti 29, 68 poslancov sa zdržalo hlasovania, 1 nehlasoval. Konštatujem, že ani tento návrh nebol schválený. Teraz prosím pána poslanca Kresáka, aby ako spravodajca z ústavnoprávneho výboru uviedol hlasovanie o vládnom návrhu zákona, ktorým sa dopĺňa zákon č. 315/2016 Z. z. o registri partnerov verejného sektora (tlač 429). (Hlasovanie o vládnom návrhu zákona, ktorým sa dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov , tlač 429.)
Vetrák, Milan, poslanec NR SR (2023-05-09):
Ďakujem pekne. No, ja som sa práve snažil vysvetliť, že to nie je v poriadku a nedá sa to riešiť vyhláškami, lebo to sú zákonné podmienky, kedy vzniká ten nárok a ako sa ten nárok preukazuje. Pánovi poslancovi Ferenčákovi, ja v tom mojom pozmeňujúcom návrhu riešim všetky tri situácie, čiže aj obce, ktoré majú len jednu škôlku, aj Petržalku, ktorá má mož... teda má tridsať škôlok. Jednoducho dneska je systém taký, že v Petržalke si rodičia podávajú sedem-osem žiadostí v priemere, čiže aj tie tabuľky, ktoré tam ukazujú, tak tieto, samozrejme, tie čísla sú menšie, lebo tam sú zarátané tie duplicity až sedemplicity, či ako, jak by som to povedal. Čiže my len hovoríme, že keď chce niekto mať naozaj tých, teraz už neviem, 370 euro mesačne, tak jednoducho podá do všetkých škôlok, ktoré sú tam. Lebo viete, tak keď má dve zastávky autobusu ďalšiu škôlku a je tam voľné miesto, tak prečo by mu mal štát dávať peniaze, a to rieši aj situáciu v Bratislave a to rieši aj situáciu u vás. U vás by to bolo, že by musel dať štyri žiadosti. No tak ho, už ho to s prepáčením nezabije, keď chce peniaze od štátu. A pokiaľ ide o, teda to, čo hovoril pán, pán Blcháč, teda to bolo k tým spádovým škôlkam. A teraz pokiaľ ide o to, o tie, o to riešenie vyhláškou, no ak to, ak to nedáme priamo do zákona, tak tí rodičia budú môcť využívať ten príspevok aj na všetky tie ostatné činnosti, ktoré rodičovský príspevok umožňuje – hygienické potreby, preventívne prehliadky, všetky tie ďalšie veci, psychický a neviem aký vývin a jednoducho to, to by tak nemalo byť. Tá, tá, ten rodič by mal preukázať, že to dal na vzdelávanie, a vy to tam naozaj tak nemáte, to by mala byť zákonná podmienka. A rovnako legislatívne sa nedá podľa mňa riešiť to, že vy len doplníte jeden prípad, kedy dieťa má na niečo nárok, ale celý zákon takú situáciu nepozná, lebo zákon pozná len, že to má byť riadna starostlivosť o dieťa. Čiže podľa mňa legislatívne to treba dodefinovať a nieže vyrobiť bez dodef... bez dodefinovania niečoho, že naozaj ten týždeň by tomu pomohol, lebo my bez týchto naozaj vážnych nedostatkov nevieme podporiť ten návrh zákona, teda väčšina z nás určite nie. A myslíme to dobre, máme to aj v programovom vyhlásení vlády a podo... (Prerušenie vystúpenia časomerom.)
Hrnčiar, Andrej, podpredseda NR SR (2019-02-06):
Otváram všeobecnú rozpravu. Do rozpravy som dostal jednu písomnú prihlášku. Nech sa páči, pani poslankyňa, za klub SaS, pani poslankyňa Zuzana Zimenová, nech sa páči.
Grendel, Gábor, podpredseda NR SR (2021-06-18):
Prezentujme sa a hlasujme. (Hlasovanie.) Prítomných 120 poslancov, za 85, proti 11, zdržalo sa 22, nehlasovali 2. Konštatujem, že sme skrátili lehoty.
Hatráková, Katarína, poslankyňa NR SR (2020-04-22):
Ďakujem. (Potlesk.)
Pellegrini, Peter, predseda NR SR (2023-11-15):
Pán poslanec Mažgút.
Remišová, Veronika, poslankyňa NR SR (2016-09-22):
Ďakujem kolegom za faktické pripomienky. K pánovi poslancovi Blanárovi. Pravdepodobne ste ma zle pochopili, ja som uvádzala poľský model ako jeden z modelov a ako dôkaz toho, že nie, pretože tu bolo uvádzané, že v iných krajinách tiež to menuje alebo môže zasahovať do toho zriaďovateľ, takže som uviedla príklad v Poľsku, kde zriaďovateľ do tohto procesu nezasahuje, je to trochu iný model. Ale to neznamená, že ten model, ktorý sme tu mali predtým, ako sa prijalo veto zriaďovateľa, nebol správny. Čo sa týka samotnej, samotného procesu voľby v Poľsku, tam vám asi ušlo to, že je menovaný kurátor na základe konkurzu. Zatiaľ nič transparentnejšie ako menovanie na základe konkurzu sme nevymysleli, samozrejme, vždy sa dá konkurz zneužiť, áno, vieme, ako to funguje tu v našich končinách, že väčšina konkurzu, že nejaké alebo že konkurzy sú často zmanipulované. To neznamená, že samotné výberové konanie, proces konkurzu je zlý. Čo sa týka tej trojpätinovej väčšiny, je to úplne jedno, či to je trojpätinová väčšina, alebo nadpolovičná väčšina, alebo jednoduchá väčšina, pretože to, čo som práve prečítala v tom Vrbove, to znamená, že keď sa jeden z poslancov vyjadril, že „neviem posúdiť, ktorý z kandidátov by bol lepší alebo horší“. To hovorí, to hovorí úplne za všetko. A ja sama som tiež v rade školy, a už som to spomínala minule, keď sme mali výberové konanie, tak všetci, čo sme sa ho zúčastňovali, sme sedeli na výberovom konaní možno 6 hodín a počúvali sme prezentácie jednotlivých riaditeľov a kompetentne sme sa rozhodli. Ako sa môžu poslanci rozhodnúť bez toho, aby počuli tieto prezentácie, to mi vôbec nie je jasné. A ináč ako politizácia sa to nedá... (Prerušenie vystúpenia časomerom.)
Laurenčík, Milan, podpredseda NR SR (2021-10-05):
Ďalším písomne prihláseným rečníkom do rozpravy je pán poslanec Ondrej Dostál. Nech sa páči, máte slovo.
M. Číž, podpredseda NR SR: (2007-03-29):
(Hlasovanie.) Prítomných 128 poslancov, za návrh 126 poslancov, nehlasovali 2 poslanci. Konštatujem, že sme navrhované uznesenie schválili. Vážené kolegyne, kolegovia, tým sme vyčerpali všetky hlasovania o prerokovaných bodoch programu. Pán Rydlo, s procedurálnym návrhom? Dajte slovo, prosím, pánovi Rydlovi s procedurálnym návrhom.
A. Belousovová, podpredsedníčka NR SR: (2008-02-06):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov a o doplnení zákona č. 152/1998 Z. z. o sťažnostiach . Vládny návrh zákon ste dostali ako tlač 531, návrh na jeho pridelenie na prerokovanie výborom máte v rozhodnutí č. 531. Prosím podpredsedu vlády Slovenskej republiky pána Dušana Čaploviča, aby ako navrhovateľ vládny návrh zákona uviedol. Nech sa páči, pán podpredseda, máte slovo.
B. Bugár, podpredseda NR SR: (2004-09-07):
Otváram všeobecnú rozpravu o tomto bode programu. Pýtam sa, kto sa hlási do rozpravy ústne. Pán poslanec Šulaj ako jediný. Končím možnosť sa prihlásiť ústne do rozpravy. Pán poslanec, nech sa páči, máte slovo.
Faič, Vladimír, poslanec NR SR (2023-01-26):
Ďakujem za slovo. Pán poslanec Susko, ty si dal odpoveď vo svojej rozprave aj v pozmeňováku, prečo v tomto pléne nezaznel jeden argument vecný a obsahovo správny, ktorý by potvrdzoval nevyhnutnosť alebo zdôvodnil konanie predčasných volieb 30. septembra 2023. Sú to presne tie dôvody, ktoré si ty hovoril, ktoré vyplývajú ako obmedzujúce z ústavy pre túto vládu poverenú výkonom funkcie, teda vládu v demisii, a práve preto nikto z relevantných politikov vládnej koalície tu nevystúpil a nedal jeden jediný argument, ktorý by zdôvodňoval, že prečo to má byť 30. septembra. A treba povedať, že tým predlžovaním politickej krízy, pretože po odvolaní vlády je naozaj, Slovenská republika má politickú krízu a v prípade možných rozhodnutí vlády, tak ako si už uviedol jeden príklad, ktorý bude mimo rámca, mimo ústavného rámca, môže naozaj na Slovensku sa prehĺbiť a vzniknúť aj ústavná kríza. Aj preto tvoje vystúpenie a aj pozmeňujúci návrh má podľa môjho názoru veľký význam pre toto plénum, ktoré sa teda zaoberá prijatím ústavného zákona o termíne predčasných volieb. Ďakujem.
B. Bugár, podpredseda NR SR: (2003-10-23):
vládnom návrhu zákona, ktorým sa mení a dopĺňa zákon Slovenskej národnej rady č. 317/1992 Zb. o dani z nehnuteľností v znení neskorších predpisov (tlač 347). Pán spravodajca Hurban, nech sa páči, máte slovo. J. Hurban, poslanec: Ďakujem, pán predsedajúci. V rozprave vystúpil iba pán poslanec Brocka, ktorý predniesol jeden pozmeňujúci návrh. Budeme teda najprv hlasovať o pozmeňujúcich a doplňujúcich návrhoch zo spoločnej správy. Najprv budeme hlasovať spoločne o bodoch 1, 2, 7, 8 a 9 s tým, že gestorský výbor ich odporúča schváliť.
Blaha, Ľuboš, podpredseda NR SR (2023-11-21):
Pán poslanec, ešte raz vás prosím, podľa rokovacieho poriadku musíte hovoriť k skrátenému legislatívnemu konaniu. Ja som to nevymyslel. Skúste to rešpektovať. Nech sa páči, pokračujte k veci. Ďakujem.
Šeliga, Juraj, podpredseda NR SR (2020-09-18):
Ďakujem pekne, pani poslankyňa. Otváram rozpravu. Nedostal som žiadnu písomnú prihlášku. Chcem sa spýtať, či sa chce niekto prihlásiť ústne. Nie. Ďakujem. Vyhlasujem rozpravu za skončenú. Pán spravodajca, pani navrhovateľka? Nasleduje ďalší bod programu, ktorým je prvé čítanie o návrhu poslancov Národnej rady Richarda Nemca, Radovana Slobodu a Petra Vonsa na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov. Návrh má tlač 216, jeho pridelenie na prerokovanie výborom je pod č. 206. Nech sa páči, pán poslanec Nemec. (Rokovanie o návrhu poslancov Národnej rady Slovenskej republiky Richarda Nemca, Radovana Slobodu a Petra Vonsa na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 216.)
Viskupič, Marián, poslanec NR SR (2020-09-22):
Pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Sárközy, Irén, poslankyňa NR SR (2016-10-19):
Ďakujem pekne, pán predsedajúci. V rozprave vystúpili traja poslanci, pán poslanec Jurzyca, pán poslanec Beblavý a pán poslanec Dostál, ktorí podali tri pozmeňujúce návrhy. Pán poslanec Dostál vystúpil s procedurálnym návrhom a požiadal vyňatie bodu päť na samostatné hlasovanie. Pán predsedajúci, budeme teraz hlasovať o bodoch zo spoločnej správy 1 až 4 s odporúčaním gestorského výboru schváliť.
Figeľ, Ján, podpredseda NR SR (2013-12-17):
Ďakujem pekne. O vystúpenie požiadal spravodajca Štefan Kuffa, nech sa páči.
Jurinová, Erika, podpredsedníčka NR SR (2014-11-09):
Pani poslankyňa Nicholsonová má procedurálny návrh, nech sa páči.
Ďuriš Nicholsonová, Lucia, podpredsedníčka NR SR (2018-05-29):
V súlade s rokovacím poriadkom požiadal o slovo navrhovateľ pán poslanec Kotleba.
Danko, Andrej, predseda NR SR (2017-05-11):
Prosím, prezentujme sa a hlasujme. (Hlasovanie.) Prítomných 139 poslancov, za 91, proti 27, zdržalo sa 21. Konštatujem, že sme uvedený návrh schválili.
Žiga, Peter, podpredseda NR SR (2023-11-23):
235. Pán poslanec Krúpa.
Vážny, Ľubomír, poslanec NR SR (2010-12-03):
Ďakujem, pán presedajúci. Rok 2013 je prvé číslo: železničná doprava celkom 688 560, z toho v ŽSSK 149 373 a ŽSR 198 098. Výdavky na financovanie výkonov vo verejnom záujme pre rok 2011 sú rozpočtované na rovnakej úrovni ako v roku 2010. Odôvodnenie: Pôvodný text bolo nevyhnutné upraviť v súvislosti s uvedením a taktiež v zmysle projektu revitalizácie železničnej dopravy. Dámy a páni, myslím, že minimálne tieto tri pozmeňujúce návrhy podstatne vylepšia štátny rozpočet, alebo návrh štátneho rozpočtu pre rezort dopravy, pôšt a telekomunikácií, a preto som presvedčený, že ich podporíte s tým, že zároveň žiadam spravodajcu, aby bolo o všetkých týchto troch pozmeňujúcich návrhoch hlasované o každom z nich samostatne. Pán predsedajúci, skončil som a ďakujem.
Jasaň, Viliam, poslanec NR SR (2015-02-18):
Ďakujem pekne. Pán kolega, ja sa vrátim k tomu materiálu, o ktorom hovoríte, o tom anonymnom. Ja si myslím, že ten, kto spracoval tento materiál, nech je to ktokoľvek, predsa vychádzal z nejakej odbornej literatúry, ktorá tam je uvedená. Ja skôr očakávam z tej diskusie, tak ako som naznačil, len pani kolegyňa Šípošová mi na to niečo odpovedala, ale dobre. Ja som očakával od vás, pán kolega, že vám možno pripravili odpoveď, že či pán minister porušil ústavný zákon č. 119/1995 Z. z., 357/2004 Z. z., 92/1991 Zb. To som očakával, že poviete, porušil, pretože on týmto materiálom, ktorý predložil, vlastne reaguje na vami predložený návrh na jeho odvolanie. A posledná poznámka. Viete, to mi ju dáte určite za pravdu, lebo nemyslím si, že tu budem nejako rozporovať, že aby urobil stanovisko pre politika z ktorejkoľvek strany nejaký odborník a aj sa pod to podpísal, česť výnimkám, tak nesie určité riziko. Riziko toho, že ho hneď zaradia do určitej oblasti záujmu tej či onej politickej strany. A preto možno nie všetci sa vždy podpíšu pod odborné stanovisko. A vrátim sa k tomu, čo som povedal predtým, skúste vyvrátiť obsah toho prostredníctvom svojich právnikov. Ďakujem.
Šipoš, Michal, poslanec NR SR (2024-01-23):
Ďakujem veľmi pekne pánovi poslancovi Dvořákovi za dobrý prejav, dobre pripravený. Je pravda, čo povedal, skrátené legislatívne konanie v tejto veci nemalo byť, opakujeme to tu stále, no pán minister Susko, Fico ako premiér a predseda parlamentu Pellegrini, im je to jedno, samozrejme, aj šoférovi Dankovi. Nepočúvajú odborníkov, nepočúvajú poslancov, nepočúvajú Európsky parlament, Európsku komisiu, je im to proste úplne jedno. Ale však v poriadku, je to mocenské rozhodnutie, ako povedal premiér Fico, a oni to jednoducho prevalcujú, 79 poslancov je tu pripravených na rozkaz Fica zahlasovať. Každopádne, čo ja chcem povedať, je to, že ten plán, ktorý oni mali, že to jednoducho a rýchlo schvália, bez rečí, im nevychádza. Chcem sa týmto poďakovať všetkým opozičným poslancom, ktorí bojujú dennodenne za spravodlivosť a za zachovanie či už Úradu špeciálnej prokuratúry, alebo zákona o trestných sadzbách, ktoré chcú pre zlodejov znižovať a chcú jednoducho vychádzať v ústrety gaunerom a svojim ľuďom. No a Fico sa cez víkend vyjadril, že sa vo štvrtok rozhodne, čo urobí s tými opozičníkmi, ktorí tu rozprávajú a dovolia si rozprávať svoj názor. Som veľmi zvedavý, ako sa zachová Peter Pellegrini, kandidát na prezidenta, ako to zase zahrá, že on je ten, ktorý sa rozhodne a on určí, ako to bude. Všetci vieme, že Fico na koaličnej rade zavelí a Pellegrini zrazí opätky a dopadne to tak ako vždy, ako sa rozhodne Fico. Vy ste sa rozhodli, že to prevalcujete a my budeme brániť demokraciu, nás je 71, vás je 79. Ďakujem všetkým 30 poslancom opozície, ktorí dali faktickú poznámku pánovi poslancovi Dvořákovi.
Glváč, Martin, podpredseda NR SR (2016-06-17):
Ďakujem. Nech sa páči, pani navrhovateľka. Takže vyhlasujem rozpravu za skončenú a so záverečným slovom vystúpi pani poslankyňa ako navrhovateľka. Nech sa páči.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 137, za 72, proti 21, zdržalo sa 43, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Glváč, Martin, podpredseda NR SR (2017-04-06):
Dovidenia. Pani poslankyňa Jurinová, nech sa páči.
I. Šimko, minister vnútra SR: (2002-06-27):
No v podstate, áno, bola skromná informácia, pretože my, tak ja, ako aj pán generálny prokurátor, sme hovorili o trestnoprávnych aspektoch v celej veci. Boli dve podania, jedno podanie urobil predseda Najvyššieho kontrolného úradu, druhé podanie urobil predseda vlády. Informácie, ktoré z týchto podaní vyplynuli, sa preverujú. Ako to bude ďalej pokračovať, budeme o tom informovať podľa zistení, ktoré budú. Chcem vás ubezpečiť, vážení páni poslanci, že všetko, čo sa bude dať zistiť, tak to príslušné orgány činné v trestnom konaní zistia, my nebudem ani meniť vyšetrovateľov, ani nebudeme žiadať pána prezidenta, aby udelil milosť. Jednak to ani nie je možné, pretože sme zmenili ústavu, aby sa tento prípad, ktorý je práve známy z vášho bačovania, už nemohol opakovať. A jednoducho príslušné orgány činné v trestnom konaní sú procesne nezávislé. Ani minister vnútra, ani žiaden iný člen vlády nemôže do toho zasahovať. Takže ak tam nejaký trestnoprávny aspekt bude, tak som presvedčený, že sa zistí a že sa spoločnosť o tomto aspekte dozvie. Viac nemám, čo by som povedal. J. Migaš, predseda NR SR: Ďakujem, pán minister. Nech sa páči, pán poslanec Cuper. J. Cuper, poslanec: Mám ešte otázku na pána generálneho prokurátora. Pán Volf je známy politik Sociálnej demokracie ako bojovník za tzv. čistú privatizáciu a poznáme ho z ťažkých bojov o čistú privatizáciu Nafty Gbely spod brán Nafty Gbely. Zaujímal by som sa, pán generálny prokurátor, keby ste nám bližšie špecifikovali, v akej kauze tento „čistý bojovník“ za tzv. čistú privatizáciu na vás robil nátlak. Jemu to už neuškodí, lebo jeho preferencie sú na Wolfovej konštante, teda na 0,0. Takže nás môžete presne poinformovať, bude potešením pre celý parlament si to vypočuť. Ďakujem. J. Migaš, predseda NR SR: Pán poslanec Lackovič.
Blanár, Juraj, podpredseda NR SR (2022-05-10):
Dve faktické poznámky na vaše vystúpenie, pán poslanec. Ako prvá, pani kolegyňa Kozelová, nech sa páči.
Hort, Milan, podpredseda NR SR (2011-10-11):
Pán poslanec Martin Chren, nech sa páči.
Pellegrini, Peter, predseda NR SR (2015-01-27):
Ďakujem pekne, pán poslanec. S faktickými poznámkami pani poslankyňa Šípošová a pán poslanec Jurzyca. Končím možnosť prihlásiť sa s faktickými poznámkami. Pani poslankyňa Šípošová, nech sa páči.
Hreha, Štefan, poslanec NR SR (2015-09-18):
Pán predseda, budeme hlasovať o bodoch zo spoločnej správy 13, 23 a 24 s odporúčaním gestorského výboru neschváliť.
V. Veteška, podpredseda NR SR: (2004-10-19):
Vážené panie poslankyne, páni poslanci, vzhľadom na to, že nasledujúci zákon bude zamestnávať nás viac, ako je týchto päť minút, prerušujem rokovanie bodu programu, dnešné rokovanie Národnej rady Slovenskej republiky a budeme pokračovať zajtra o 9.00 hodine, Ďakujem. (Prerušenie rokovania o 18.56 hodine.)
Pčolinský, Peter, podpredseda NR SR (2023-05-09):
Pani poslankyňa Laššáková.
Pellegrini, Peter, predseda NR SR (2014-11-27):
Ďakujem pekne. Konštatujem, že Národná rada v tajnom hlasovaní zvolila členov Rady pre vysielanie a retransmisiu, tak ako ich uviedol overovateľ. Ďakujem veľmi pekne. Vážené panie poslankyne, vážení páni poslanci, budeme pokračovať v rokovaní o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní, ktorý prerokúvame v skrátenom legislatívnom konaní. Vládny návrh zákona je pod tlačou 1317, výsledky rokovania výborov sú v tlači 1317a. Prosím pána ministra spravodlivosti Tomáša Boreca, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1317.)
Paška, Pavol, predseda NR SR (2014-09-23):
Hlasujeme o bodoch zo spoločnej správy. (Hlasovanie.) 81 prítomných, 77 za, 1 sa zdržal, 3 nehlasovali. Tieto body sme schválili.
Blanár, Juraj, podpredseda NR SR (2021-09-17):
Pán poslanec Mičovský nebude reagovať. Ale predsa len sa rozhodol na faktické poznámky, tak mu udeľujem slovo. Nech sa páči.
Novotný, Viliam, poslanec NR SR (2012-10-16):
Ďakujem pekne. Ja sa nebudem púšťať do osobných invektív, lebo myslím, že je to len snaha odpútať pozornosť od toho, čo prerokúvavame, takže držme sa merita veci. Veľmi pozorne sme sa venovali tomuto návrhu zákona a veľmi pozorne sme to prepočítali a veľmi pokojne konštatujem, že lieky zdražejú o desiatky miliónov eur pre zdravotné poisťovne a zdražejú o desiatky miliónov eur pre pacientov. Prosím, ak máte vaše prepočty, dajte ich k dispozícii. Na to je vláda Slovenskej republiky, že keď predkladá návrh zákona tak vážny, ktorým mení referencovanie liekov, taký vážny, ktorým mení spôsob, akým sa vypočítava cena liekov na Slovensku v tejto chúlostivej situácii, mala by dať reálne prepočty. Pamätám sa na diskusiu v roku 2011. Aj z úst pána poslanca Rašiho tu mnohokrát odzneli argumenty, že dajte čísla, dajte dopadové štúdie, ukážte, ako to bude vyzerať. A predchádzajúca vláda ich dávala, počítali sme generickú preskripciu, počítali sme, čo urobí druhá najnižšia cena, ako to bude vyzerať, oponovali sme, diskutovali sme o týchto návrhoch. Ja sa na takúto odbornú diskusiu pred druhým čítaním teším a budem ju vyžadovať, pretože som o tom presvedčený. A prepočty, ktoré mám ja k dispozícii, hovoria o tom, že lieky zdražejú o desiatky miliónov eur pre zdravotné poisťovne aj pre pacientov. A považujem to za nefér, robiť to v tejto chvíli, keď ľudia žijú naozaj z malých príjmov a chorí a dôchodcovia naozaj nemajú finančné prostriedky na to, aby zbytočne preplácali drahé lieky v lekárňach. Ďakujem pekne.
Podmanický, Ján, poslanec NR SR (2010-09-08):
Ďakujem pekne. Pán poslanec, ešte ste zabudli povedať jednu vetu na koniec, že ten, kto podrží balónik pani premiérke, je pre mňa dobrým predsedom parlamentu. To ste zabudli povedať, tak som to chcel doplniť. Ale teraz vážne. Môžete použiť akékoľvek krásne slová, pán poslanec, ale nezakryjete, že či ovplyvňovanie okrskárov v referendových okrskových komisiách alebo list so znakmi klamstva na voličoch sú akty tohto predsedu parlamentu, ktoré stihol urobiť za niekoľko týždňov, čo je vo funkcii, ktoré majú podľa môjho názoru dokonca až kriminálne pozadie. Takisto dnes nezaznelo, za akých okolností prebehla voľba predsedu parlamentu. Ja zacitujem, keď nebol zvolený na prvýkrát za predsedu parlamentu, tak sa pre médiá vyjadril, že „vytvorili úplne vodotesný systém, aby sa druhýkrát táto chyba neopakovala“. A dokonca pán najčistejší poslanec, najdemokratickejší poslanec, už dvihol ruku, pán poslanec Matovič povedal: „Pre istotu som pred hlasovaním ukázal svoj lístok Richardovi Sulíkovi. Povedal, že je to v poriadku.“ Dámy a páni, podľa Ústavy Slovenskej republiky je voľba predsedu parlamentu tajná. Máte pocit, že ste dodržali tajnosť voľby, keď ste museli v rámci vodotesného systému ukazovať lístky predsedovi parlamentu a ešte ste sa tým aj chválili? To je jeden prešľap za druhým. Jedno zákonné pochybenie za druhým a vy ho idete obhajovať? Aj páni z vládnej koalície z iných strán, to sa naozaj nehanbíte, koho ste dali na čelo Národnej rady Slovenskej republiky?! (Potlesk.)
Glváč, Martin, podpredseda NR SR (2016-09-07):
Pán poslanec Mazurek.
R. Rafaj, poslanec: (2008-04-01):
Pokiaľ sa týka názorových rozdielov, musíme rešpektovať, že sú tu rôzne skúsenosti v Európe, že sa vydávajú niektoré štáty cestou centralizácie, niektoré, naopak, napr. ako Holandsko, Belgicko a Veľká Británia, cestou decentralizácie. Čiže každý využíva svoje vlastné skúsenosti a priestor a úroveň, na akú sa dostal. Čiže ja oceňujem na tomto zákone, že je akousi zlatou strednou cestou. No a pokiaľ sa týka toho vášho apelovania na slobodu, tak použijem argument hodnotenia najlepšieho vzdelávacieho systému na svete. Podľa výskumov PISA je to jednoznačne Fínsko. No a paradoxne Fínsko za tento úspech vďačí zmenám, ktoré sa naštartovali pred 40 rokmi a ktorých podstatou bolo rovnostárstvo. Čiže je Fínsku vyčítané, že jeho školský systém je egalitársky. Takže aj tu ideme tou zlatou strednou cestou. Nechceme byť pravdepodobne, ak nemôžeme byť najlepší na svete ako Fíni za cenu, ktorú oni priniesli, ale na druhej strane je tu evidentná flexibilita a možnosť výberu čiže istá miera slobody, po ktorej ste vy volali. Takže ja tu nevidím nijaký rozpor medzi vašimi tvrdeniami vo vašom vystúpení a obsahom, ktorý je predmetom tohto rokovania.
M. Číž, podpredseda NR SR: (2007-12-06):
I. Valentovič, minister zdravotníctva SR: Budem odpovedať. Vážený pán poslanec, ja som na úvod citoval konkrétne, ako znie programové vyhlásenie vlády. Vláda zabezpečila v roku 2007 zvýšenie, zabezpečila. Čiže, tým som odpovedal aj na vašu otázku, že si vláda plní programové vyhlásenie vlády. Ďakujem.
Kollár, Boris, predseda NR SR (2021-11-04):
Vážené kolegyne, vážení kolegovia, budeme pokračovať v rokovaní. Pán poslanec Suja, nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 591.)
Jasaň, Viliam, poslanec NR SR (2014-11-08):
Ďakujem pekne. Vážený pán minister, dovolím si oceniť vaše vystúpenie z takých dvoch dôvodov. Prvý je ten, že ste neskĺzli do formy vystúpenia vášho predchodcu. Pretože po takom vystúpení sa tlačia do úst slová, ktoré vyplývajú z toho, že sa pozriem, kto, čo to navrhuje. Kto je to ten, kto navrhuje odvolanie premiéra. Ďakujem pekne, že ste k tomu neskĺzli. Pokúsili ste sa vecne argumentovať a vysvetliť, ale, žiaľ, je to zbytočné, pretože vysvetľovať niečo ľuďom, ktorí majú žlčou podliate oči, sa veľmi nedá. Tretí dôvod, prečo oceňujem vaše vystúpenie, že ste neskĺzli a nepovedali ste, že nevoľte tých, ktorí majú za svojím menom značku SaS, pretože niektorí členovia v minulosti urobili to, hento, ono, tamto, nebudem to menovať – že, pán Poliačik? – lebo by to už bolo hádzanie hrachu na stenu. Čiže ja som si tiež, kým som išiel sem, pozrel sociálne siete, pozrel som si internet a všeličo zaujímavé som sa tam dozvedel. Ale nebudem to tu čítať. Neskĺznem do tej úrovne tých takzvaných „obyčajných ľudí“, ktorí tu len urážajú, urážajú a urážajú. Hanbite sa, vy, čo ste tu doniesli takúto kultúru do parlamentu! Môžete sa hanbiť! Nič viac a nič iné vám už dnes nikto iný asi nebude hovoriť. Ale choďte vonku, choďte medzi ľudí a uvidíte, čo vám povedia. Ďakujem.
Blanár, Juraj, podpredseda NR SR (2023-05-17):
Pani poslankyňa Majorová Garstková.
Vaľová, Jana, poslankyňa NR SR (2013-02-05):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre financie a rozpočet, – Výboru Národnej rady Slovenskej republiky pre verejnú správu a regionálny rozvoj, – Výboru Národnej rady Slovenskej republiky pre sociálne veci a – Výboru Národnej rady Slovenskej republiky pre vzdelanie, vedu, mládež a šport. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predseda, prosím, dajte hlasovať o tomto návrhu.
Hrnčiar, Andrej, podpredseda NR SR (2018-12-13):
Ďakujem. Vyhlasujem všeobecnú rozpravu za skončenú. O slovo požiadal navrhovateľ. Nech sa páči, pán predseda Národnej rady.
Droba, Juraj, poslanec NR SR (2012-10-29):
Budem sa snažiť celý dnešný deň viesť úplne vo vecnej rovine. Pán kolega Hrušovský, hovorili ste o miere tolerancie alebo netolerancie a použili ste aj termín humánne cítenie. Čo sa týka podpory rodiny, tak ja s tým na 100 % súhlasím. Ja si myslím, že vám ušla jedna základná vec v našom návrhu. A tou je to, že toto sa absolútne nevylučuje s podporou rodiny. Ja hovorím, že žije medzi nami menšina, ktorej doposiaľ neboli priznané rovnaké práva ako väčšine. Tá menšina, bohužiaľ, nemá na výber, či v normálnom heterosexuálnom partnerstve žiť bude alebo nie. V takom vzťahu jednoducho žiť nemôže a nebude plniť ani tú funkciu ako plodenie detí a podobne. Takže ja iba chcem povedať, neodoberajme právo tejto menšine na to, aby mohla v nejakom alternatívnom vzťahu fungovať a aby jej spoločnosť priznala také práva, ako svojej väčšine. Takže mne fakt absolútne absentovali čisté argumenty v tom, čo ste hovorili. Bolo to ideologické a rozumiem, prečo toto hovoríte, ale myslím si, že je veľmi nefér a nekorektné odopierať niektoré zo základných práv menšine. Ďakujem.
Laššáková, Jana, podpredsedníčka NR SR (2013-10-15):
Pán poslanec Mikloško, nech sa páči.
Blanár, Juraj, podpredseda NR SR (2023-06-15):
Pani poslankyňa, máte tri poslanecké kluby? A zároveň to musíte písomne predložiť. Konštatujem, že... (Reakcia z pléna.) Je to predložené? Ale tri poslanecké kluby či máte. (Reakcie z pléna.) Čiže, pani poslankyňa, konštatujem, že nie sú tri kluby, takže nemôžem dať hlasovať o tomto návrhu zákona, ale nevylučujem, aby sme sa mohli o tom poradiť povedzme na poslaneckom grémiu, ak na tom trváte, a potom sa rozhodne. Ďakujem, prerušujem rokovanie, vyhlasujem krátku 20-minútovú prestávku obednú a budeme pokračovať o 14. hodine povinným bodom a tým je hodina otázok. Dobrú chuť všetkým. (Prerušenie rokovania o 13.39 hodine.) (Pokračovanie rokovania o 14.00 hodine.)
Krajkovič, Mikuláš, poslanec NR SR (2019-02-05):
V rozprave k uvedenému návrhu zákona vystúpili šiesti poslanci. Pozmeňovací návrh podala pani poslankyňa Antošová, pán poslanec Kondrót a pán poslanec Antal. Keďže boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Puci, Róbert, poslanec NR SR (2013-11-28):
Pán predseda, dajte, prosím, hlasovať o pozmeňujúcom návrhu pána poslanca Martvoňa.
Bugár, Béla, podpredseda NR SR (2019-09-18):
Na vystúpenie pána poslanca s faktickou poznámkou, pán poslanec Galek.
Žiga, Peter, podpredseda NR SR (2023-12-13):
Pán poslanec Valášek.
Potocký, Milan, poslanec NR SR (2021-11-09):
Začnem od konca, už to tu bolo viackrát vysvetlené, že tento zákon ženám a matkám, ktoré sú už rozhodnuté ísť na potrat, nijako nebráni. Tento zákon je ústretový k matkám, ktoré váhali. Tu sme hovorili, že z ekonomických dôvodov, sociálnych dôvodov a tento zákon im má dať dostatočné informácie na to, aby sa mohli čo najlepšie rozhodnúť. Čo sa týka tohto informovania, ako som hovoril, že liberálny dom má väčší mediálny priestor, no, žiaľ, je to tak. Keď si pozrieš rôzne titulky v médiách, nikdy sa tu nehovorí, málo kde sa hovorí o tom, že je to zákon o pomoci tehotným ženám. Takmer všade Záborská predkladá interrupčný zákon, potraty a tak ďalej. A vôbec tento zákon o tom nie je. Takže preto hovorím, že ľudia sú dezinformovaní a to vidieť aj keď sa s niektorými ľuďmi rozprávam, ktorí nečítajú celé správy, tak majú mylné informácie. A keď im vysvetlím, o čo v tomto zákone ide, tak vieš, ako títo ľudia zakončia odpoveď? Ale veď tam nie je nič zlé. To už tu povedal aj kolega Marek Šefčík. Keď ľudia si tento zákon naozaj dopodrobna prečítajú, povedia, tam nie je nič zlé. Sú tam spokojní všetci. Ďakujem.
Laurenčík, Milan, podpredseda NR SR (2021-09-17):
Reagovať na faktické poznámky bude teraz pani poslankyňa Jarmila Halgašová, nech sa páči.
Matovič, Igor, poslanec NR SR (2013-04-16):
Vážený pán podpredseda, milé kolegyne, milí kolegovia, ja by som na začiatok začal možno s takými dvomi otázkami, že, alebo teda rečníckou otázkou, že niečo tu naozaj nesedí. Keď si pozriem tento návrh na mimoriadnu schôdzu, je tu podpísaný Ivan Štefanec, Július Brocka, Ivan Švejna, Jozef Mihál, čiže predstavitelia štyroch opozičných strán, a naozaj aj mňa mrzí, keď z týchto opozičných strán je tu dokopy možno 10 poslancov dokopy a v niektorých situáciách, v niektorých časoch z nášho klubu, ktorí sme tu podpísaní, nie sme, tak je nás tu viac ako všetkých predstaviteľov opozičných strán. Samozrejme, že by som očakával aj väčší záujem poslancov vládnej strany SMER, ale v prvom rade si myslím, že je psou povinnosťou všetkých poslancov pri mimoriadnej schôdzi predkladajúcich klubov, aby tu boli prítomní. Druhé, čo mi nesedí, je to, že pred 23 rokmi nám niekto sľuboval, že za chvíľku tu budeme mať Švajčiarsko, a dnes po 23 rokoch vlády či pravice, či ľavice máme v Rakúsku, za hranicami, kam sme utekali hneď, jak sme mohli, ísť si kúpiť možno niektorí magnetofón a niekto niečo iné, máme 4,5-percentnú nezamestnanosť a na Slovensku máme 14-percentnú nezamestnanosť. Niečo tu nesedí. Zrejme to nebude iba to, že dnes nám tu vládne SMER, ale že aj predtým nám tu vládli iné strany a 23 rokov sa viac či menej úspešne im darilo zvyšovať nezamestnanosť. (Reakcia z pléna.) Druhá vec je, keď si pozrieme na posledné obdobie, odkedy začala kríza, čiže za posledných približne 5 rokov, tak Nemecko vstupovalo do krízy s 9-percentnou mierou nezamestnanosti a vystupuje z krízy s 5-percentnou mierou nezamestnanosti a Slovensko vstupovalo do krízy, myslím, že necelých 8 %, povedzmeže 7 % a vystupuje alebo dnešný stav je 14 %. Čiže počas krízy na Slovensku nezamestnanosť vzrástla o 100 %, v Nemecku klesla možno o nejakých 40-50 %? Čiže znova niečo mi tu nesedí. Jedno je obraz toho, že pravdepodobne všetky vládne garnitúry, ktoré tu vládli, boj s nezamestnanosťou nezvládli a dlhodobo jednoducho Slovensko si s nezamestnanosťou nevie rady. To, keď sme v roku 2008 mali nejakú 8-percentnú nezamestnanosť, samozrejme, ľahko sa vezie na vlne, ktorá nás vtedy viezla v tom, že celý svet rástol, Európa rástla a dosť dramaticky sme znižovali nezamestnanosť aj my. Samozrejme, naša nezamestnanosť, je pravda, že klesala vtedy rýchlejšie, ako klesala v Európskej únii, ale celkovo za 23 rokov sme sa v podstate nepohli zásadne nikam dopredu. (Reakcia z pléna.) No nepohli. (Reakcia z pléna.) Máme 14 %, Rakúsko má 4,5 %. Čiže ani vy ste to nezvládli. (Reakcie z pléna.) Áno, aj predošlá vláda, ktorá vládla 18 mesiacov, nič zásadné s nezamestnanosťou neurobila. (Reakcie z pléna.)
P. Hrušovský, predseda NR SR: (2005-01-18):
Otváram rozpravu o tomto bode programu. Chcem vás informovať, že do rozpravy som dostal celkom 13 písomných prihlášok. Sú to za poslanecký klub KSS Jozef Ševc, HZDS – Ľudovú stranu Dušan Jarjabek, Smer Dušan Čaplovič, ďalší poslanci prihlásení do rozpravy Karol Ondriaš, Ján Mikolaj, Karol Fajnor, Dagmara Bollová, Ivan Šimko, Jozef Heriban, Dana Podracká, Renáta Zmajkovičová, Milan Urbáni a Zuzana Martináková. Ako prvý vystúpi v rozprave pán poslanec Dušan Jarjabek. Nech sa páči, pán poslanec.
Hrnčiar, Andrej, podpredseda NR SR (2016-11-29):
Vážený pán poslanec, chápem váš dotaz. Vzhľadom na to, že sme predsedníckou krajinou, ministri cestujú a nedá sa predpokladať, naplánovať pracovné cesty do zahraničia napríklad tak, že sa nevie predpokladať, že ako dlho rokujeme o jednotlivých bodoch programu. Takže je veľa zmien termínu rokovania jednotlivých bodov práve na základe zahraničných služobných ciest jednotlivých ministrov. Nech sa páči, pán poslanec Dostál.
Poliačik, Martin, poslanec NR SR (2019-02-06):
Ďakujem pekne. Ono sa to už tak nejak, Ondrej, stáva pravidlom, že aj keď sa podarí nejakú poslaneckú iniciatívu pretlačiť cez parlament, tak je to nakoniec paškvil, alebo je tam zamýšľaný, alebo nezamýšľaný, tak jak hovorí podpredseda Bugár, gaťafalš. Paškvil sa nám podarilo vpašovať do ústavného zákona o ochrane verejného záujmu, kde v čistopise zrazu nám pribudol text, ktorý ten text ešte viacej zamotal, než bol pôvodne. A obávam sa, že v dohľadnej dobe budeme musieť schvaľovať novú novelu tohto teraz novelizovaného ústavného zákona, lebo v súčasnej podobe je buď nevykonateľný, alebo nezmyselný. A tu pri tej, pri tom spievaní alebo hraní iných než slovenských hymien, popravde, neviem, že rozmer tej malosti je možný, ale skôr by som si tipol, že to niekto proste nedomyslel. A aj jedno, aj druhé presne odzrkadľuje prácu SNS v tomto volebnom období (reakcia predkladateľa). Presne. (Prerušenie vystúpenia predsedajúcim.)
P. Paška, predseda NR SR: (2008-11-05):
(Hlasovanie.) 135 prítomných, 57 za, 43 proti, 35 sa zdržalo. Návrh sme neschválili.
Kuffa, Filip, poslanec NR SR (2021-05-13):
Ďakujem za odpoveď. Mám ešte takú doplňujúcu otázku, však iste ste aj vy, pán minister, zachytili tú iniciatívu petície, tá mala názov alebo má názov stále – Zastavenie stavby zbytočného a škodiaceho umelého ostrova na Oravskej priehrade za 2 milióny eur. Čo sa týka tých vzácnych druhov, tak oni tam práve namietajú to, že síce aj tie umelé ostrovy, keď sa vytvoria, tak ich obsadí čajka biela, ktorá vytlačí všetky tie vzácne druhy, ale tá moja doplňujúca otázka na margo tej petície, oni tam hovoria o 2 miliónoch eur, čiže ste povedali, že to budeme vedieť až po súťaži, ale či sa to točí, či teda viete potvrdiť, že sa to točí okolo.
Blanár, Juraj, podpredseda NR SR (2022-05-03):
Ďalší je pán poslanec Stredák s faktickou poznámkou.
Paška, Pavol, predseda NR SR (2013-12-06):
Pán poslanec Jarjabek.
Krajcer, Daniel, minister kultúry SR (2010-11-04):
Ďakujem pekne. Práve táto situácia si vyžiadala takéto razantné riešenie. Hlavným cieľom samotného návrhu zákona je predísť ďalšiemu zadlžovaniu verejnoprávneho vysielania a vytvoriť podmienky na jeho postupnú konsolidáciu a zefektívnenie hospodárenia, kontroly a riadenia verejnoprávnych vysielateľom s cieľom zvýšiť ich kvalitu samotného vysielania. Vzhľadom na závažnú situáciu, v ktorej sa nachádza Slovenská televízia, pripomeniem, že na tento rok manažment priznal stratu 27 mil. eur, a čo je ešte zaujímavejšie, na budúci rok ju prehĺbil o ďalších 10 mil. eur, takže možno konštatovať, že tá situácia sa neustále zhoršuje, a preto vláda Slovenskej republiky navrhuje, aby sa podľa § 89 ods. 1 zákona Národnej rady č. 350/1996 Z. z. o rokovacom poriadku z dôvodu, že hrozia značné hospodárske škody, Národná rada uzniesla, aby sa tento návrh zákona prerokoval v skrátenom legislatívnom konaní. A o takúto podporu, vás chcem požiadať. Ďakujem pekne.
Pellegrini, Peter, predseda NR SR (2015-04-15):
Ďakujem veľmi pekne. Otváram rozpravu o tomto bode programu. Obdržal som nasledovné prihlášky písomné do rozpravy: za klub OĽaNO pán poslanec Matovič, za klub KDH pán poslanec Zajac. Ďalej písomne je prihlásený pán Martin Poliačik, Peter Osuský, Jozef Mikloško, Július Brocka, Alojz Hlina, Pavol Abrhan, Martin Fronc, Monika Gibalová, Štefan Kuffa, Janka Šípošová, Igor Hraško a posledným prihláseným je Pavol Hrušovský. Počítam, že len podpis tam chýba, ale že to si sa tam napísal. Takže posledným prihláseným je Pavol Hrušovský. Ako prvý vystúpi v rozprave prihlásený písomne pán Igor Matovič za klub OĽaNO. Ešte predtým má pán poslanec Hlina procedurálny návrh.
Bugár, Béla, podpredseda NR SR (2018-03-14):
Nech sa páči, pán poslanec Fecko, môžte reagovať.
Grendel, Gábor, podpredseda NR SR (2021-11-10):
(Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím určenú spravodajkyňu z výboru pre sociálne veci pani poslankyňu Máriu Šofranko, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom (tlač 724). Pán poslanec Linhart, už teraz sme v hlasovaní, dám vám príležitosť na procedurálny návrh potom. Takže ešte raz, aby pani poslankyňa uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom, tlač 724, bod 44 schváleného programu. Nech sa páči, pani poslankyňa, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov a ktorým sa mení zákon č. 310/2021 Z. z., ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony , tlač 724.]
Žiga, Peter, podpredseda NR SR (2023-11-21):
Pán poslanec Gašpar.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 138 prítomných, 87 za, 51 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
Kuffa, Filip, poslanec NR SR (2021-09-29):
Keď už tu vediete takéto procedúry, jedna otázka je a zásadná, prečo ste včera, keď ste viedli schôdzu, neupozornili vášho ministra Sulíka na to, že tu sedí bez rúška? Každú chvíľu si ho dával dole, ja nevravím, keď si smrká nos, ale aj keď sa bežne rozprával, vždy si ho dával dole každú chvíľu. Tuná moralizujete a svojich členov neviete upozorniť na to, že... (Prerušenie vystúpenia predsedajúcim.)
Valášek, Tomáš, poslanec NR SR (2023-03-23):
Mám pár doplňujúcich, veľmi konkrétne. Ďakujem za tú odpoveď. Ako bez toho, aby som vyjadril preferenciu pre ten či ten postup, či sa malo ísť cestou zaradenia definície segregácie do školského zákona, či cestou antidiskriminačného zákona, otázka stále je, prečo ste sa rozhodli ísť cestou toho antidiskriminačného zákona a nie zaradením tam, kde pôvodne podľa plánu obnovy tá definícia segregácie mala byť? Možno na to je nejaký dobrý dôvod, ale nepočuli sme ho. Druhá súvisiaca otázka logická je, ten antidiskriminačný zákon, samozrejme, nebude jednoduchá vec, on bude riešiť asi aj viac ako segregáciu, v akom stave je, kto ho predkladá, je v legislatívnom pláne vlády, kedy ho možno očakávať. A potom z toho vplývajúca ďalšia otázka, stihnete míľniky? Lebo ak sa nemýlim, buď podľa plánu obnovy, či podľa vašich vlastných vnútorných harmonogramov na ministerstve tá definícia segregácie mala byť už v treťom kvartáli tohto rok, neznie to tak, že by to malo byť, že by ste to stihli, ak pôjdete cestou úplne iného zákona, ktorý neviem, v akom stave je, či je vôbec rozpracovaný.
Glváč, Martin, podpredseda NR SR (2017-12-08):
Ďakujem. Otváram rozpravu o tomto bode programe. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Ukončujem možnosť prihlásiť sa. Pán navrhovateľ, spravodajca? Prerušujem rokovanie o tomto bode programu. Podotýkam, tak ako pri predchádzajúcom bode, že o tomto bode budeme hlasovať až po veľkom rozpočte. Nasleduje prvé čítanie o vládnom návrhu zákona o kybernetickej bezpečnosti a o zmene a doplnení niektorých zákonov . Vládny návrh zákona má parlamentnú tlač 763, návrh na jeho pridelenie na prerokovanie výborom je v rozhodnutí č. 787. Prosím podpredsedu vlády pre investície a informatizáciu Petra Pellegriniho, aby vládny návrh zákona uviedol. Nech sa páči, pán podpredseda.
Jurinová, Erika, podpredsedníčka NR SR (2014-12-09):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa niekto hlási do rozpravy ústne. Do rozpravy je prihlásený jeden pán poslanec. Uzatváram možnosť prihlásiť sa a zároveň dávam slovo pánovi poslancovi Kuffovi.
Figeľ, Ján, podpredseda NR SR (2013-06-26):
Ešte raz. Nech sa páči. Je tam, elektriku pustiť do toho mikrofónu? (Reakcia z pléna.) Kadúc. Kadúc to je. Miroslav Kadúc. Chlapci, vy tam máte prístup k tej? To je len pre povolené osoby. (Reakcia z pléna.) Nech sa páči.
Zmajkovičová, Renáta, podpredsedníčka NR SR (2012-12-18):
Vážené panie poslankyne, vážení páni poslanci, otváram štrnásty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Miroslav Číž, Pavol Goga, Igor Choma, Ivan Varga. Na zahraničnej pracovnej ceste je poslanec Ľudovít Kaník. Chcem vás informovať, že na základe žiadosti navrhovateľov budú body 48 a 51 a body 50, 53 a 65 zaradené do návrhu programu nasledujúcej schôdze. Sú to tlače 212, 252, 243, 271 a 307. Podľa odsúhlasenej zmeny programu pristúpime k Správe o základných otázkach justície . Správa vlády má parlamentnú tlač 327, výsledky rokovania výboru sú v tlači 327a. Správu uvedie minister spravodlivosti Slovenskej republiky Tomáš Borec. Nech sa páči, pán minister, máte slovo.
Danko, Andrej, predseda NR SR (2017-04-07):
Pán poslanec Pčolinský.
Paška, Pavol, predseda NR SR (2012-05-11):
Pani podpredsedníčka Národnej rady Jurinová.
Laššáková, Jana, podpredsedníčka NR SR (2013-06-21):
Prosím, prezentujme sa a hlasujeme. (Hlasovanie.) Prítomných 118 poslancov, za návrh hlasovalo 98 poslancov, proti boli 2, zdržalo sa 11, 7 poslancov neschválilo (pozn. red.: správne má byť „nehlasovalo“). Sme v treťom čítaní . Otváram rozpravu. (Reakcia z pléna.) Nikto sa neprihlásil do rozpravy. Vyhlasujem rozpravu za skončenú. Pristúpime k hlasovaniu o zákone ako o celku.
P. Hrušovský, predseda NR SR: (2005-12-15):
J. Drgonec, poslanec: Takže, prosím, dajte hlasovať, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-04-10):
I. Hopta, poslanec: Pán predseda vlády, ja si uvedomujem, že je potrebné riešiť aj takéto záležitosti, ale chcem vás ešte raz poprosiť možno v mene všetkých občanov Humenného a jeho blízkeho okolia, aby ste zvážili túto skutočnosť. Pretože, ak viete, kde sa nachádzajú kasárne v Humennom, prakticky je to niekoľko sto metrov od centra mesta, javí sa to predstaviteľom samosprávy i rozličným občianskym združeniam ako neadekvátne a prosím vás, aby ste hľadali naozaj iné vhodné objekty. Ten projekt, ktorý nám bol predložený, či už krajskému alebo mestskému zastupiteľstvu, počíta s tým, že tam bude niekoľko stoviek azylantov a ochranná služba je vyčlenená traja príslušníci z SBS. Ja v podstatne nemám žiadnu otázku, len chcem na vás apelovať, aby ste ešte raz zvážili túto skutočnosť a hľadali nejaký objekt, ktorý bude mimo centra mesta. Ďakujem vám za pozornosť.